b'\n_START_ARTICLE_\nPerovskit\n_START_PARAGRAPH_\nPerovskitul este un mineral specific al acestei familii mari de materiale oxide \xc8\x99i hihroxide este CaTiO\xe2\x82\x83 fiind prima oar\xc4\x83 descris \xc3\xaen 1830 de c\xc4\x83tre geologul Gustav Rose. Denumirea de perovskit a fost dat\xc4\x83 dup\xc4\x83 numele faimosului mineralog rus, contele Lev Aleksevici von Perovski. Mineralul este un oxid de calciu \xc8\x99i titan, el ar cristaliza din punct de vedere teoretic \xc3\xaen sistemul cubic. In structura perovskitului apar \xc3\xaens\xc4\x83 asimetrii din cauza distan\xc8\x9bei diferite dintre ionii de Ca\xc2\xb2\xe2\x81\xba\xe2\x81\xbb, acest fenomen determin\xc4\x83 \xc3\xaen sistemul ortorombic o structur\xc4\x83 pseudocubic\xc4\x83. Culoarea mineralui are nuan\xc8\x9be metalice de la brun ro\xc8\x99cat p\xc3\xa2n\xc4\x83 la negru.\n_START_SECTION_\nIstoric\n_START_PARAGRAPH_\nPrima descriere a mineralului este f\xc4\x83cut\xc4\x83 \xc3\xaen anul 1839 de mineralogul german Gustav Rose (1798\xe2\x80\x931873). El descoper\xc4\x83 mineralul \xc3\xaentr-o geod\xc4\x83 a unui e\xc8\x99antion, care provenea din Ahmatovsk, o localitate l\xc3\xa2ng\xc4\x83 Zlatoust (Ural) din regiunea Celiabinsk, Rusia. Rose descrie aspectul mineralului, stabilind duritatea de 5,5 pe scara lui Mohs. Determin\xc4\x83 de asemenea densitatea \xc8\x99i compozi\xc8\x9bia chimic\xc4\x83 a lui, numind mineralul dup\xc4\x83 mineralogul \xc8\x99i politicianul rus Lev Alexeievici Perovski (1792\xe2\x80\x931856). Dup\xc4\x83 constituirea asocia\xc8\x9biei International Mineralogical Association mineralul este recunoscut pe plan interna\xc8\x9bional sub numele de oxid de calciu \xc8\x99i titan (CaTiO\xe2\x82\x83).'